Suid Afrikaanse Nuus Thread - Page 35 - Stormfront
Page 35 of 226 « First < 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 85 135 > Last »
03-11-2006, 05:25 PM #341
Stadsraadslede is vrot van munisipale skuld
Munisipaliteite regoor die land is tans besig om ná die munisipale verkiesing nuwe rade saam te stel, maar talle raadslede se ou munisipale skuld moet nog vereffen word.
Plaaslike staatsdepartemente het laat blyk dat vroeë waarskuwingsmeganismes in werking gestel sal word om te verhinder dat nuwe raadslede oor dieselfde tou trap.
Volgens voorlopige inligting wat in Oktober verlede jaar bygewerk is, is raadslede in veertien van die vyftien munisipaliteite in Gauteng agterstallig met 'n totale bedrag van R814 076,35.
Die enigste munisipaliteit waar geen raadslid skuld het nie, is Lesedi (Heidelberg). Die finale oudit is nog nie sedertdien gedoen nie.
Mnr. Themba Sepotokele, woordvoerder van die Gautengse LUR vir plaaslike regering, mnr. Qedani Mahlangu, het gesê raadslede moet 'n goeie voorbeeld stel.
"Die gedragskode vir raadslede bepaal dat hulle nie meer as drie maande se agterstallige diensteskuld mag hê nie. Die munisipaliteite sal die kredietbeheerbeleid streng moet toepas en skuld sal deurentyd gemonitor moet word."
Die basiese dienste van raadslede met agterstallige munisipale skuld wat dit ná drie maande nie vereffen nie, sal afgesny word.
In die Wes-Kaap kan die departement van plaaslike regering geen antwoorde verskaf oor die omvang van die skuldlas nie. "Dié inligting is nie by die departement beskikbaar nie. Dit moet by die munisipaliteite verkry word," het mnr. Vusi Tshose, woordvoerder vir die LUR, mnr. Richard Dyantyi, gesê.
Raadslede is op die inwydingsvergadering hier ten volle ingelig oor die gedragskode.
"Daar is geen twyfel dat alle geld wat aan munisipaliteite geskuld word, gë?n moet word nie. Die munisipale bestuurder is in sy hoedanigheid as rekenpligtige amptenaar by implikasie verantwoordelik vir die invordering."
In die Breedevallei-munisipaliteit in Worcester het twee raadslede saam meer as R90 000 agterstallige skuld.
Die munisipale bestuurder, mnr. Allen Paulse, het 'n donker prentjie geskilder van raadslede se skuld in byna al 24 munisipaliteite in die Wes-Kaap.
"Jy kan al die munisipaliteite kontak en jy sal agterkom dat daar nie een is wat nie 'n raadslid met agterstallige skuld het nie," het Paulse gesê.
In Breedevallei is reëlings glo met die betrokke raadslede getref om die skuld af te betaal.
Oor hoekom toegelaat is dat die raadslede se skuld só ver agterstallig is, het Paulse verduidelik dit is dikwels nie net raadslede se persoonlike rekenings wat agterweë bly nie, dit gaan ook oor die rente in 'n behuisingstwis wat jare voortgesleep het. "Die provinsie het in sommige gebiede ingestem dat die skuld afgeskryf word. Ons wag egter nog op 'n antwoord."
Me. Bronwyn Thomas van die Noord-Kaapse departement van plaaslike regering kon nie sê hoeveel raadslede in munisipaliteite hier agterstallig is nie.
Thomas het gesê raadslede is net soos gewone lede van die publiek aan die munisipaliteit se skuldinvorderingsbeleid onderworpe.
03-11-2006, 05:30 PM #342
Justisie kry meester nie afgedank
Die departement van justisie het wéér met koste pak slae gekry.
Die afgelope week het die departement vir die soveelste keer misluk in sy pogings oor die laaste ses jaar om van mnr. Ben Nell, die meester van hooggeregshof in Pretoria, ontslae te raak.
Regter Brain Southwood het in die Pretoriase hooggeregshof die departement se aansoek om verlof om te appelleer teen sy bevel dat Nell onmiddellik sy pos moet terugkry, met koste van die hand gewys.
Dit beteken dat Nell, wat in Desember verlede jaar summier afgedank is - hoewel hy in twee tugverhore en bemiddelings deur 'n bemiddelingsraad van die staatsdiens vrygespreek is - moet terug na sy pos waarin die departement jare gelede reeds iemand aangestel het.
Nell is in November 1999 deur die departement van justisie geskors met volle salaris ná bewerings van ongerymdhede met die aanstelling van likwidateurs teen hom ondersoek is.
Hoewel hy telkens vrygespreek is en nie strafregtelik aangekla is nie, het die departement hom steeds afgedank en verlede maand opgehou om sy salaris te betaal.
Southwood het vroeër bevind dat die departement geen feite het om sy bewerings teen Nell te regverdig nie en dat hy sy pos moet terugkry.
Die departement moet ook Nell se regskostes, wat reeds meer as R1 miljoen beloop, betaal.
Nog voor die aansoek die afgelope week aangehoor is, het die departement besluit om Nell se salaris binne twee dae in sy bankrekening in te betaal.
Maar nóú wil die departement met Nell 'n skikking bereik: hy moet terugkeer na sy pos waarna hy aangekla sal word voor 'n tribunaal waarin 'n regter sal voorsit.
Word hy dán skuldig bevind, moet hy loop en al die regskoste tot nou betaal. Nell het dit van die hand gewys.
"Hoeveel keer moet ek nou nog aangekla word. Ek is elke keer vrygespreek," sê Nell.
Die departement oorweeg alternatiewelik om Nell 'n pakket aan te bied, maar het nog nie 'n bedrag aan hom genoem nie.
"Dit klink asof die bedrag wat die departement aan my wil betaal, nie eens naby die bedrag kom waarop ek geregtig sal wees indien ek sou besluit om te bedank nie," sê Nell.
03-11-2006, 05:34 PM #343
2 woorde - en vryheid wink vir Zuma
Mnr. Jacob Zuma hoef die regter net daarvan te oortuig dat hy " 'n bona fide-geloof" gehad het dat die klaagster in sy verkragtingsaak ingestem het tot seks. Dan stap hy as 'n vry man by die hof uit.
Só het 'n senior regsgeleerde in 'n hoë amp aan Rapport gesê.
Die regsgeleerde grond sy mening op 'n uitspraak van die Kaapse hooggeregshof dat 'n beskuldigde in 'n verkragtingsaak nie skuldig bevind kan word as hy opreg geglo het die klaagster het toestemming gegee nie.
In dié 1996-saak van die Staat vs. B is 'n pa vrygespreek op 'n aanklag dat hy sy dogter verkrag het.
Adv. Kemp J. Kemp, SC, Zuma se advokaat, het die afgelope week baie tyd in kruisondervraging afgestaan aan die vraag waarom die 31-jarige klaagster die nag van die voorval nooit aan Zuma gesê het om op te hou nie en waarom sy nooit geskreeu het nie.
Sy het gesê sy was doodbang toe sy die kaal Zuma bo-op haar gesien het. Sy het "gevries" en kon nóg praat nóg beweeg.
Kemp: "Kon Zuma gedink het jy het geen beswaar teen die hele proses nie toe jy nie gereageer het?"
Klaagster: "Hy kon."
Regskenners meen dít was 'n kritieke oomblik in die afgelope week se hofdrama en kan maklik die grondslag vorm van die verdediging se versoek ingevolge die Strafproseswet dat die staat geen saak teen Zuma het nie.
Die staat begin dié week terugveg wanneer 'n internasionaal erkende kundige op die gebied van trauma en stres sal getuig oor die klaagster se gemoedstoestand ten tyde van die voorval in November verlede jaar in Zuma se huis in Johannesburg.
Sy is die kliniese sielkundige dr. Merle Friedman, wat gedurende die Kodesa-onderhandelings in die vroeë jare negentig as stresberader vir die onderhandelaars opgetree het.
Friedman het by navraag aan Rapport bevestig dat sy in 'n raadgewende hoedanigheid by die Kodesa-onderhandelings betrokke was. "Ja, ek het Roelf (Meyer) en Cyril (Ramaphosa) gekonsulteer. Ek het hulle raad gegee oor trauma en hoe om trauma te hanteer."
Friedman was die afgelope week in die hof toe Khwezi - die skuilnaam wat vrouegroepe die klaagster gegee het - in kruisondervraging oor haar seksuele geskiedenis getuig het. Sy het die klaer se optrede minstens twee dae lank intensief geëvalueer en gesien toe sy Donderdag in die teepouse vir die eerste keer openlik onder die volgehoue druk geknak en gehuil het.
Politici het gister gesê selfs al word Zuma onskuldig bevind, is dit onwaarskynlik dat dat hy sy ambisie sal vervul om president van Suid-Afrika te word.
Die "smerige" onthullings in die hof, soos dat hy geen kondoom gebruik het nie, wetende dat die vrou MIV-positief is, het sy beeld onherstelbare skade berokken, is gesê.
03-13-2006, 01:31 AM #344
Kind skel op polisie ná roofdrama
PORT ELIZABETH. – 'n Dertienjarige slagoffer van 'n huisroof in Richmond Hill het Saterdag woedend teen die polisie uitgevaar nadat hulle eers ná 'n driekwartier opgedaag het.
Die vyf rowers het die ses mense in die huis, waaronder drie kinders, met vuurwapens aangehou. Nagenoeg R62 000 se loongeld is gebuit.
"Is julle op vakansie! Is niemand van julle professioneel nie! Vir wat wil julle nou net verklarings afneem, vir wat gaan soek julle nie die skurke nie?" het Lucy Mestre (13) huilend na die polisiemanne uitgeroep toe hulle uiteindelik opdaag.
Haar ma Angela, wat ná die drama in Sherlockstraat met 'n bloeiende kopwond uit die huis gevlug en bewusteloos ineengestort het in die straat, is teen dié tyd al deur bure na die St. Georges-hospitaal geneem.
Voor dit het die bure al 10111 gebel.
'n Inwoner, mev. Debbie Timm, wat mev. Mestre in die straat sien lê het, het ook die noodlyn gebel.
"Die beampte wat die oproep hanteer het, het gesê hy het die Humewood-polisie lankal van die roof in kennis gestel.
"Toe sê ek wel, gee my die Humewood-polisie se nommer, dan bel ek hulle self, en toe vreet ek hulle uit. Dit was nie twee, drie minute nie, toe is hulle daar," het 'n ontstoke Timm gesê.
Mnr. Riaan Mestre, sy vrou en hul neef Wayne is Saterdagoggend bank toe om onderskeidelik R50 000 kontant vir loon-uitbetalings en 'n loontjek van R12 000 by verskillende banke te wissel.
Die kinders, Lucy (13), haar vriendin Bonita (16) en broer Lourens (5), het by die huis gebly.
Met hul aankoms tuis het 'n niksvermoedende mev. Mestre vooruit geloop, die veiligheidshek oopgesluit en deurgegaan kombuis toe.
Agter haar het twee van die vyf rowers haar man en neef vasgegryp, 'n vuurwapen teen die een se kop en die ander se sy gedruk. Die ander drie het verbygeglip in die huis.
Twee het in die eerste slaapkamer, waar die drie kinders was, ingestorm en hulle aangehou. Die ander een het mev. Mestre in die kombuis gegryp.
Hul gille het die bure se aandag getrek wat kon sien hoe die twee mans buite die huis aangehou word. Die noodnommer 10111 is dadelik gebel.
"En, terwyl die polisie nog gesit en duime rol het, was mev. Mestre, 'n kankerpasiënt, besig om te veg vir haar lewe en die behoud van die sak vol loongeld," het me. Shereez Gallant, nog 'n onstoke inwoner van die straat, gesê.
"I want the bag, you white bitch," het die rower mev. Mestre toegesnou.
Sy het geweier, waarna hy haar 'n vuishou in die gesig gegee het. Sy het hom 'n vuishou teruggegee. Toe hy daarna op haar afstorm, het sy hom tussen die bene geskop.
Tydens die daaropvolgende stoeiery het haar man, Riaan, wat steeds by die voordeur aangehou is, uitgeroep dat sy liefs die geld moet oorhandig.
"Dis 'n blerrie speelgoedgeweer!" het sy teruggeroep. Die aanvaller het die wapen oorgehaal en op haar gerig, waarna sy die vuurwapen gegryp en hy haar toe weer oor die kop geslaan het daarmee.
Dit was te erg vir haar dogter, Lucy. Sy het min ag geslaan op die rower wat haar aanhou en het nadergestorm om haar ma te help.
In dié verwarring het die vyfjarige Lourens vinnig geskarrel om al die huis se sleutels én sy ma se kopdoek te kry.
Toe sy ma van die hospitaal af terugkom, het hy die kopdoek na haar uitgehou en gesê: "Look mommy, I've got your kopdoek."
Mev. Mestre moet vandag weer vir chemo-behandeling gaan.
03-13-2006, 01:39 AM #345
Lid van veiligheidsmagte skiet Kebble dalk, beweer Britse blad
Londen. - 'n Britse koerant het gister beweer dat mnr. Brett Kebble, die mynmagnaat wat verlede jaar in Johannesburg doodgeskiet is, dalk deur 'n lid van die veiligheidsmagte vermoor is.
Kebble is verlede September sewe keer geskiet toe hy laataand in Melrose, Johannesburg, vermoedelik gestop en sy venster afgedraai het.
Hy is deur 'n onbekende persoon met 'n rewolwer geskiet en het op die toneel gesterf.
Ses maande ná die voorval is niemand al in hegtenis geneem nie.
Die Britse Sunday Times berig dat Kebble se dood dalk die werk is van 'n lid van die veiligheidsmagte of van iemand wat bande met die veiligheidsmagte het. 'n Voormalige intelligensie-operateur het aan die koerant gesê dit is "nie 'n verrassing nie" dat die polisie se ondersoek na Kebble se dood nie vorder nie.
"Ék het vir Brett gewaarsku oor 'n sluipmoord-dreigement. Slegs 'n motor met 'n flitsende blou lig wat hom vra om te stop, sou hom laat stop en sy venster laat afdraai het in só 'n plek daardie tyd van die aand," het die operateur gesê.
Die wapen wat die polisie beweer die moordwapen is, is glo een wat gereeld deur die veiligheidspolisie gebruik word.
Die polisie het al verkeerdelik toegeslaan op 'n paartjie in Johannesburg wat glo iets met Kebble se dood te doen gehad het, maar moes later erken hul inligting was verkeerd.
Luidens die berig het Kebble se voortydige dood ook beteken mnr. Jacob Zuma, afgedankte adjunkpresident, sukkel om sy regspan te betaal vir die verkragtingsaak teen hom en die korrupsiesaak wat later vanjaar begin. "Dit sou nie 'n probleem gewees het as Brett Kebble nog gelewe het nie. Hy het hom ruim gefinansier ," lui die berig.
Dir. Sally De Beer, nasionale polisiewoordvoerder, het gister aan Pieter Jordaan gesê sy kan tans geen kommentaar op óf dié bewerings óf die ondersoek lewer nie.
03-13-2006, 01:44 AM #346
Staatsgeld in sinkgate?
KAAPSTAD. – Khula, die staats-agentskap vir finansiële hulp aan kleinsake, finaliseer tans 'n hersiene ooreenkoms met handelsbanke om die privatebanksektor toenemend te betrek by die bereiking van ontwikkelingsdoelwitte.
Die nuwe skema, wat onder meer voorsiening sal maak vir beperkings op rentekoerse en vergrote borgskappe deur Khula aan banke vir lenings aan teikengroepe, sal op 1 April in werking tree, het mnr. Xola Sithole, uitvoerende hoof van Khula Enterprise Finance, in 'n voorlegging aan die portefeuljekomitee oor handel en nywerheid gesê.
Khula begroot vir bedryfsinkomste van R67 miljoen en beleggingsinkomste van R36 miljoen in die komende boekjaar, maar "ontwikkelingsverliese" van R18 miljoen sal 'n staatstoekenning van sowat R32 miljoen noodsaak.
Die Nywerheidsontwikkelingskorporasie (IDC) het in 'n latere voorlegging aangedui dat hy na raming meer as R6,2 miljard aan investeringshulp in die komende boekjaar sal toeken. Tussen 65% en 80% van die IDC se toekenning gaan aan klein en middelslag-ondernemings en die regstreekse werkskepping sal na raming van 19 000 in die lopende boekjaar tot 21 000 in die komende boekjaar opgestoot word.
Khula en die IDC moes egter verskeie vrae van komiteelede trotseer oor of hul ingrype om "markmislukkings" deur ontwikkelingshulp reg te stel wel genoegsame makro-ekonomiese voordele bring.
Dr. Enyinna Nkem-Abonta, wat verlede jaar van die DA na die ANC oorgeloop het, het onder meer gesê hy sal graag bewyse wil sien dat nuwe werkgeleenthede nie net geskep is ''ten koste van duisende ander" omdat hulpbron-ne bloot verskuif is van "produktiewe aanwending na minder produktiewe aanwending" nie.
Hy het ook aangevoer dat die verskaffing van "goedkoop geld" dalk individuele ontvangers kan bevoordeel, maar daartoe kan lei dat baie ander nie meer toegang tot finansiering het nie.
"As iemand my vra om hom vir drie maande geld teen 300% rente te leen en hy betaal my ná drie maande terug, verteenwoordig dit 'n mislukking van die markmeganisme wat gestop moet word? Dit beteken tog sekerlik dat hy met my duur lening steeds 'n wins kon maak."
03-14-2006, 03:29 AM #347
Bloed vloei in Sentraal
PORT ELIZABETH. – 'n Gebiedsoorlog tussen plaaslike en buitelandse dwelmhandelaars in Sentraal kan nog tot baie bloedvergieting in dié stad lei.
Sr.supt. Tony Nomdoe, bevelvoerder van die misdaadvoorkomingseenheid by die Humewood-polisiekantoor, het gister die situasie in Sentraal as baie gespanne beskryf en gesê die polisie het 'n spesiale taakspan, wat uit reserviste, speurders sowel as lede van die eenheid teen georganiseerde misdaad en misdaadintelligensie bestaan, saamgestel om die dwelmoorlog in die buurt te stuit.
"Ek kan nie verseker dat onskuldige mense nie sal seerkry nie, maar ons doen alles in ons vermoë om die situasie in Sentraal te probeer ontlont," het Nomdoe gesê.
Dié gevaarlike toestand in die buurt spruit uit die moord op 'n vermeende dwelmbaas van New Brighton wat dit na bewering gewaag het om in buitelanders se dwelmgebied sake te doen.
Die oorledene, wat glo noue bande met oud-26-bendelede van die St. Albans-gevangenis en bondgenote in veral Gelvandale en Motherwell het, en 'n Nigeriese man het glo verlede Maandag omstreeks 01:00 in die Kwaito-klub in Parlementstraat slaags geraak.
Hy is tot voor die Angelo's-koffiewinkel gejaag en met 'n bottelnek doodgesteek. Sy goue ketting en horlosie is geroof en hy is op die toneel dood.
In wat Nomdoe as 'n vergeldingsaanval beskryf het, het die vermeende dwelmbaas se bondgenote Woensdag agt keer op 'n Nigeriër, wat na bewering betrokke was by die moord, geskiet.
Drie skieters het omstreeks 22:00 in 'n taxi in Havelockstraat aangekom en op die Nigeriër geskiet. Hy het in die rigting van 'n huis, waarin talle ander buitelanders woon, gevlug terwyl die mans blindelings op hom geskiet het.
Die skieters het in die taxi weggejaag terwyl die Nigeriër in die straat inmekaar gesak het. Hy is per ambulans na die Livingstone-hospitaal se waakeenheid geneem, waar hy steeds behandel word.
'n Ingeligte na aan die spesiale taakspan het gesê 'n vergeldingsaanval deur die buitelanders word enige dag in die buurt verwag.
Omega Risk Solutions het in 'n brief aan die Humewood-polisiekantoor gevra dat die polisie veral die naweek die buurt moes beveilig aangesien dit Saterdag die vermeende dwelmbaas van New Brighton se begrafnis was.
Nomdoe het gesê die buitelandse dwelmhandelaars doen gereeld sake in St. Patrickstraat sowel as die gebied tussen Russelweg en Westernweg. Die Suid-Afrikaanse dwelmhandelaars se gebied is glo aan die teenoorgestelde kant van Russelweg.
Volgens Nomdoe het die misdadigers in Sentraal onlangs begin om hulle tot gewapende roof te wend weens die goeie polisiëring van dwelmhandel in dié gebied.
03-14-2006, 03:33 AM #348
Pasop vir naakte ontsnapte, sê polisie
PORT ELIZABETH. – 'n Geestelik versteurde pasiënt wat Saterdag glo kaal uit die psigiatriese hospitaal Elizabeth Donkin ontsnap het, dwaal vermoedelik in die Baai se strate rond.
Die polisie het gister 'n waarskuwing gerig aan veral vroue om op die uitkyk te wees vir dié man, wat hulle as gevaarlik beskryf het.
Volgens inligting wat deur die hospitaal aan die polisie verskaf is, is die middeljarige mnr. Fumba Zwelibanzi aggressief en in staat om te verkrag.
"Hy het voorheen uit die hospitaal ontsnap, maar is elke keer weer aangekeer," het kapt. Verna Brink, polisiewoordvoerder gesê.
"Zwelibanzi is oorspronklik van Kwazekhele, maar dwaal gewoonlik in die stad rond omdat hy glo nie die rigting huis toe ken nie.
"Hy teister gewoonlik vroue en kan hulle moontlik seksueel aanrand," het Brink bygevoeg.
Die versteurde het volgens Brink na wat verneem word deur die dak van sy enkelkamer uit die hospitaal ontsnap.
Mnr. Sizwe Kupelo, provinsiale woordvoerder van die departement van gesondheid, was by navraag nog onbewus van die voorval en het gesê dat 'n ontsnapping van dié aard beslis ondersoek sal word. "Die uitslag van die ondersoek sal bepaal wie verantwoordelik gehou kan word."
Gevra oor die sekerheidsmaatreëls by die hospitaal het hy gesê sy departement het reeds baie geld belê in sekerheid by hospitale in die provinsie.
Mense wat Zwelibanzi gewaar, moet die Humewood-polisie kontak of insp. Francois Strydom by 041 504 5150 of 084 5066 866 bel.
03-14-2006, 03:39 AM #349
Slagoffer moet wag want enigste polisiekar is stukkend
"Jammer, meneer, ons het net een voertuig waarmee ons inbrake hanteer en dié voertuig is stukkend."
Met dié woorde is 'n inwoner van Wapadrand in die ooste van Pretoria glo Vrydagaand deur 'n lid van die Boschkop-polisiekantoor meegedeel dat hy " 'n hele rukkie sal moet wag vir die polisie" nadat by sy huis ingebreek is.
Mnr. Hein Gerber het gesê hy was geskok toe hy agterkom die polisie sal dalk eers aanstaande week die saak kan hanteer.
"Ek het eers gedink die polisieman maak 'n grap toe hy sê dit hang alles daarvan af hoe lank dit gaan duur om die voertuig te herstel waarmee hulle sulke misdade opvolg. Ek is steeds 'n bietjie uit die veld geslaan."
Beeld het einde verlede jaar berig oor probleme by dié kantoor, wat 'n groot gebied in die ooste van Pretoria bedien. Die stasiebevelvoerder het destyds toegegee dat die kantoor 'n erge personeeltekort het.
Supt. Piletji Sebola, polisiewoordvoerder, het by navraag gesê sulke diens is onaanvaar baar. "Wil jy vir my sê die polisie was nog nie by dié inwoner nie?" wou hy weet.
"Sulke verskonings is nonsens," het Sebola kortaf gesê.
Volgens hom is dit "werklik onprofessioneel" vir 'n polisielid om aan 'n lid van die publiek te sê 'n voertuig is stukkend.
"Al kom 'n probleem of tekort voor, hoef die publiek nie daarvan te weet nie."
Sebola het gesê 'n reëling kon met 'n ander polisiekantoor getref geword het om 'n voertuig te leen as dit werklik nodig was. "Ons is immers een groot familie met 'n gesamentlike doel."
Volgens hom moet die publiek aandring op dienslewering.
"As jy nie goeie diens kry nie, moet jy daarop aandring om die probleem met die bevelvoerder op te neem."
03-14-2006, 03:46 AM #350
'Leeutemmer' laat spoor van misdaad na
Durban. - 'n Man wat voorgee dat hy 'n leeutemmer in Mosambiek was, het glo die afgelope maand 'n misdaadspoor oor KwaZulu-Natal gelaat sedert hy einde verlede jaar op parool vrygelaat is. Hy is vroeër weens bedrog tronk toe gestuur.
Die man vertel gewoonlik aan mense dat hy die opvallende lang litteken oor sy wang opgedoen het toe hy as leeutemmer in Mosambiek gewerk het, of dat hy dit in 'n landmynontploffing opgedoen het, het dir. Johan Booysen, bevelvoerder van die polisie se eenheid teen ernstige en geweldsmisdaad in die provinsie, gesê.
Inderwaarheid is die man in November verlede jaar uit die tronk in Eshowe op parool vrygelaat nadat hy 7 jaar van 'n vonnis van 12 jaar weens bedrog en diefstal uitgedien het.
Die man het by aangetroude familie in die dorp gaan woon, maar het na bewering van hul besittings verkwansel. Ook is 'n klag van statutêre verkragting teen hom ingedien.
Sedertdien het die man die afgelope drie weke in gastehuise in Pongola, Amanzimtoti en Pietermaritzburg tuisgegaan waar hy na bewering voertuie, kredietkaarte of geld gesteel het.
In Pongola het die man voorgegee dat hy toestemming gekry het om 'n nuwe motor te gebruik voordat hy daarmee vort is, het Booysen gesê. Sowat 'n week later het hy glo die hasepad gekies met 'n motorfiets wat hy op 'n toetsrit sou neem.
Volgens Booysen gaan die man in gastehuise tuis waar hy mense 'n gat in die kop praat voordat hy krediet- of petrolkaarte en 'n voertuig steel en die pad vat daarmee.
Volgens die polisie se inligting kan die man hom nou in die Wes-Kaap of Gauteng bevind.
Die man is iets in die 30 jaar oud, stewig gebou, 1,75 m lank en het blou oë. Hy het 'n lang litteken op die wang en nog 'n opvallende litteken op die bors. 'n Kaart van Afrika is op sy rug getatoeëer.
Mense wat weet waar die man hom bevind, kan speurkonst. Shane Naidoo op kantoor bel by 031 325 4756 of by